hotchpotch/miracl-hf-unified huggingface dataset:
তমাল
তমাল একপ্রকার সপুষ্পক উদ্ভিদ। এটি বনগাব, মহেশকাণ্ড ইত্যাদি নামেও পরিচিত। এর ইংরেজি নাম Mottled Ebony; এছাড়া বিভিন্ন ভাষায় একে "Jagala Ganti Mara, Kari, Quarrelsome Tree, Vakkana, Nila Viruksha, Kare Mara, Kari Maram, Bistendu, Bombay ebony, बिसतॆंदु, Bistendu, Kala dhao, Kendu, Dakanan, Lohari, kakaulimera, kakavulimidi, kakiulimera, makha" ইত্যাদি নামে ডাকা হয়। তমাল গাছের বৈজ্ঞানিক নাম "Diospyros montana" বা "Diospyros cordifolia"; যা 'Ebenaceae' পরিবারভুক্ত। এটি দক্ষিণ ও দক্ষিণ-পূর্ব এশিয়া, চীন, ক্রান্তীয় অস্ট্রেলিয়া ইত্যাদি অঞ্চলে জন্মে।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
তমাল গাছ মাঝারি আকারের বৃক্ষ। এর পাতা একান্তর, ৩.৮-১৪ সেমি. লম্বা, ডিম্বাকার বা উপবৃত্তাকার, পাতার গোড়ার দিকটা গোলাকার। তমালের পুং ফুল ১ সেমি. লম্বা, স্ত্রী ফুল ১.৩ সেমি. লম্বা, একক। ফল গোলাকার, ২.৫ সেমি. পর্যন্ত লম্বা, পাকলে লালচে বাদামি রঙের।
তমাল ফল বিষাক্ত। এর পাতা চূর্ণ মাছের জন্য বিষ। ভেষজ চিকিৎসায় এর নানাবিধ ব্যবহার আছে। জ্বর, ডায়ারিয়া, নিউমোনিয়া, প্রস্রাবে সমস্যা, নিউরালজিয়া, প্লুরিসি, মিনোরেজিয়া, প্রসব পরবর্তী জ্বর, বিষাক্ত মাকড়সার কামড় ইত্যাদিতে তমাল গাছের নানান অংশ ব্যবহৃত হয়। এছাড়া এর ছালের নির্যাসে এন্টি-ইনফ্ল্যামেটরি, এন্টি পাইরেটিক গুণ আছে। এর এলকোহলিক নির্যাসে ইঁদুরের ক্যান্সার নিরাময়ের গুণ আছে বলে পরীক্ষায় প্রমান পাওয়া গেছে।
তমালের পাতায় যেসব রাসায়নিক উপাদান পাওয়া গেছে সেগুলো হলো- betulin, diospyrin, epiuvaol, new triterpene characterized as urs-12-en-3α, 28-diol, lupeol, sitosterol, β-sitosterol, stigmasterol and betulic acid ইত্যাদি।
তমালের ছাল ও কাঠে পাওয়া যায় 7-methyljuglone, mamegakinone, bitramentacenone, isodiospyrin, diospyrin, 8′-hyroxydiospyrin, 3,5′-O-cyclodiospyrin, 3′-chloro-2′-hydroxydiospyrin (artifact), chromenone ester and chromenone acid, allobetulin and oxyallobetulin, Tetrahydrodiospyrin ইত্যাদি।
তমাল ফলে আছে fatty esters of α-amyrin, ursolic, and oleanolic acid, β-sitosterol, lupeol and betulinic acid ইত্যাদি।
তমালের বীজে পাওয়া যায় betulinic acid এবং ১.৫% তেল। এই তেলে আছে palmitic, stearic, oleic এবং linoleic এসিড। এছাড়াও আছে lupeol, β-sitosterol এবং stigmasterol ।
স্বাধীনতা পুরস্কার (২০১০–১৯)
স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদাণ করা হচ্ছে। এই তালিকাটি ২০১০ সাল থেকে ২০১৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।
২০১০ সালে ১০ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
২০১১ সালে ৭ জন ব্যক্তিত্ব এবং ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।
২০১২ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
২০১৩ সালে ৭ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
২০১৪ সালে ৯ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৭ জনকে “মরণোত্তর” সম্মাননা প্রদান করা হয়।
২০১৫ সালে বিভিন্ন ক্ষেত্রে বিশেষ অবদানের জন্যে দেশের ৭জন ব্যক্তিকে "স্বাধীনতা পুরস্কার ২০১৫" প্রদান করা হয়। তবে ন্যাপের সভাপতি অধ্যাপক মোজাফফর আহমদ স্বাধীনতা পুরস্কার প্রত্যাখ্যান করেন।
২০১৬ সালে ১৫ জন বিশিষ্ট ব্যক্তি ও একটি সংস্থাকে পুরস্কার প্রদান করা হয়।
২০১৭ সালে ১৫ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৬ জনকে “মরণোত্তর” সম্মাননা প্রদান করা হয়।
২০১৮ সালে ১৮ জন ব্যক্তিত্ব জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১০ জনকে “মরণোত্তর” সম্মাননা প্রদান করা হয়।
কাউন্দিয়া ইউনিয়ন
কাউন্দিয়া ইউনিয়ন ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন।
ইউনিয়নের আয়তন ১১.৪৭ বর্গ কিলোমিটার (২৮৩৫ একর)
এই ইউনিয়নে অনেক গুলো গ্রাম ও ওয়ার্ড রয়েছে যেমন- কাউন্দিয়া, বাঘসাত্রা, পাঁচকানি, বাগিচারটেক, পাহাড়িয়ারটেক, সিংগারসার সহ আরো বেশ কয়েকটি গ্রাম রয়েছে। এই ইউনিয়নের সংসদীয় এলাকা ঢাকা-১৪।
এখানে একটি এম.পি.ও ভূক্ত উচ্চ বিদ্যালয় রয়েছে। এবং চারটি মাদ্রাসা ও ৩টি প্রাইমেরী স্কুল এবং ১৪টি কিন্ডার গার্টেন রয়েছে।
স্বাধীনতা পুরস্কার (২০০০–০৯)
স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদাণ করা হচ্ছে। এই তালিকাটি ২০০০ সাল থেকে ২০০৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।
২০০০ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
২০০১ সালে ১০ জন ব্যক্তিত্ব ও ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা; যাদের মধ্যে ৮ জনকে “মরণোত্তর” সম্মাননা প্রদান করা হয়।
২০০২ সালে ৪ জন ব্যক্তিত্ব ও ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা; যাদের মধ্যে ৩ জনকে “মরণোত্তর” সম্মাননা প্রদান করা হয়।
২০০৩ সালে ২ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা; তাদের উভয়কেই “মরণোত্তর” সম্মাননা প্রদান করা হয়। তবে, পরবর্তী সময়ে, মন্ত্রীপরিষদের মতামতের ভিত্তিতে ১ জনের সম্মাননা প্রত্যাহার করে নেয়া হয়।
২০০৪ সালে ৭ জন ব্যক্তিত্ব ও ৩টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা; যাদের মধ্যে ৪ জনকে “মরণোত্তর” সম্মাননা প্রদান করা হয়।২০০৫ সালে ১ জন ব্যক্তিত্ব ও ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
২০০৬ সালে ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
২০০৭ সালে ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
২০০৮ সালে ৩ জন ব্যক্তিত্ব ও ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ২ জনকে “মরণোত্তর” সম্মাননা প্রদান করা হয়।
২০০৯ সালে ৪ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
স্বাধীনতা পুরস্কার (১৯৯০–৯৯)
স্বাধীনতা পুরস্কার বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদাণ করা হচ্ছে। এই তালিকাটি ১৯৯০ সাল থেকে ১৯৯৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।
১৯৯০ সালে ২ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়।
১৯৯১ সালে ৩ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯২ সালে ২ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯৩ সালে ৫ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯৪ সালে ৩ জন ব্যক্তিত্ব এবং ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১ জনকে “মরণোত্তর” সম্মাননা প্রদান করা হয়।
১৯৯৫ সালে ৭ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৩ জনকে “মরণোত্তর” সম্মাননা প্রদান করা হয়।
১৯৯৬ সালে ৭ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ২ জনকে “মরণোত্তর” সম্মাননা প্রদান করা হয়।
১৯৯৭ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।
১৯৯৮ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৯ জনকে “মরণোত্তর” সম্মাননা প্রদান করা হয়।
১৯৯৯ সালে ১১ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।
অস্কার রোমেরো
অস্কার আর্নুলফো রোমেরো ওয়াই গাল্দামেজ (১৫ আগষ্ট ১৯১৭ - ২৪ মার্চ ১৯৮০) ছিলেন এর সালভাদরএর আর্চবিশপ। তিনি লুইস চ্যাভেজের পর সান সালভাদরের ৪র্থ আর্চ-বিশপ মনোনীত হন এবং দারিদ্রতা, সামাজিক অবিচার, হত্যা এবং নির্যাতনের বিপক্ষে কথা বলতেন। রোমেরো ১৯৮০ সালে একটি ধর্মীয় সভায় বক্তব্য দেয়ার পর পরই গুলিবিদ্ধ হয়ে মৃত্যুবরণ করেন।
লিবারেশন থিওলজি মতবাদের প্রবক্তা হিসেবে স্বীকৃত তিনি। 'সমাজের সকলকে অর্থনৈতিক ও সামজিক ন্যায় বিচার নিশ্চিত করার জন্য কাজ করতে হবে' - এটিই হচ্চে এই মতবাদের মূল।
ডেফল
ডেফল একপ্রকার সপুষ্পক বৃক্ষ। এটি ডাম্বেল, ডেমগোলা (চাকমা ভাষায়) এবং আরুয়াক (গারো ভাষায়) নামে পরিচিত। ইংরেজিতে একে ‘ফলস ম্যাংগোস্টিন’, 'মাংকি ফ্রুট' ‘এগ ফ্রুট’ বা ‘ইয়েলো ম্যাংগোস্টিন’ নামে ডাকা হয়। এর বৈজ্ঞানিক নাম "Garcinia xanthochymus" যা Clusiaceae পরিবারের অন্তর্ভুক্ত। গাছটির আদি নিবাস মালয়েশিয়া।
ডেফল গাছের আদি নিবাস মালয়েশিয়া। 'Garcinia' গণভুক্ত প্রায় ১৪০ টি প্রজাতি রয়েছে। তার মধ্যে ডেফল প্রজাতিটি হাওয়াই দ্বীপে প্রথম নিয়ে যান Albert Jaeger ১৯০০ সালে। বাংলাদেশের সিলেট, পার্বত্য চট্টগ্রাম ও কক্সবাজারের বনাঞ্চলে ডেফল গাছ দেখা যায়। বাংলাদেশে একসময় প্রচুর ডেফল গাছ দেখা যেত, তবে বর্তমানে এর ব্যাপকতা লোপ পেয়েছে। ক্রান্তীয় ও উপক্রান্তীয় অঞ্চলে সহজেই এই গাছ জন্মানো সম্ভব। রোদেলা ও ছায়াময় উভয় জায়গাতেই এই গাছ জন্মে। এটি অনাবৃষ্টি সহনশীল।
ডেফল গাছ সাড়ে চার থেকে সাড়ে সাত মিটার লম্বা হয়ে থাকে। এর পাতা উজ্জ্বল সবুজ, চকচকে, লম্বাটে বল্লমাকার, কিনারা খাঁজকাটা ও আগা সূঁচালো, ২০-২৪ সেমি লম্বা। এর ফুল সাদা, ১৯ মিমি ব্যাসবিশিষ্ট। ফুল ফোটে মার্চ থেকে মে মাসে। ফল মাঝারি আকারের আপেলের সমান; ৮-১০ সেমি পর্যন্ত লম্বা হতে পারে। ফলটি মসৃণ, অগ্রভাগ সূঁচালো, এবং কিছুটা বাঁকানো; কাচা অবস্থায় সবুজ এবং পাকলে গাঢ় হলুদ রঙের হয়। শীতকালে গাছে যখন পাতা ঝরে যায়, তখন ফল পাকতে শুরু করে। এই ফলের শাঁস সুগন্ধযুক্ত ও রসালো। ভেতরে এক বা একাধিক বীজ থাকে। ফলের স্বাদ টক-মিষ্টি। ডেফল গাছে প্রচুর ফল হয়। এতে যখন ফল হয়, তখন দেখতে খুবই সুন্দর দেখায়।
দক্ষিণ পূর্ব এশিয়াতে ডেফল চাষ করা হয় এর ফলের জন্য। পাকা ডেফল অত্যন্ত টক। এটি দিয়ে জ্যাম, জেলি, আচার, জুস, সস, চাটনি, টক ডাল এবং তরকারি তৈরি করা হয়। যদিও পাকা ডেফল থেকে এর বীজ ও খোসা আলাদা করা একটু সময় সাপেক্ষ। সিলেটের বাজারে কাচা ডেফল বিক্রি হয়; সেখানে টক বা ডাল রান্নায় এটি ব্যাপকভাবে ব্যবহৃত হয়। বানর ও অন্যান্য পশু-পাখিরাও ডেফল খেয়ে থাকে। ডেফল গাছে পার্পল-ম্যাঙ্গোস্টিনের ("Garcinia mangostana") কলম দেয়া যায়। এভাবে একই গাছে ডেফল ও ম্যাঙ্গোস্টিন উভয় ফল উৎপাদন করা যায়। শুকনো ডেফল ফলের নির্যাসকে gamboge বলা হয় যা থেকে জলরং বানানো হয়। ডেফল -এর ভেষজ গুণও রয়েছে। ডেফল থেকে xanthone নামক রাসায়নিক পদার্থ সংগ্রহ করা হয় যার মধ্যে এন্টিবায়োটিক এবং এন্টি-ম্যালেরিয়াল গুণ আছে বলে ধারনা করা হয়। ভেষজ চিকিৎসায় এর অনেক ব্যবহার হয়ে থাকে।
ডেফল ফল থেকে নিম্নোক্ত রাসায়নিক উপাদানসমূহ পাওয়া যায় (Rastogi & Mehrotra, 1993):
ম্যাঙ্গোস্টিন
ম্যাঙ্গোস্টিন বা বেগুনি ম্যাঙ্গোস্টিন () বা কাউ এক প্রকার চিরহরিৎ, ক্রান্তীয় বৃক্ষের ফল। ম্যাঙ্গোস্টিন গাছের বৈজ্ঞানিক নাম "Garcinia mangostana" যার আদি নিবাস ইন্দোনেশিয়া বলে বিশ্বাস করা হয়ে থাকে। এটি প্রধানতঃ দক্ষিণ-পূর্ব এশিয়ায় জন্মে। এছাড়া ভারতের কেরালা, দক্ষিণ আমেরিকার কলম্বিয়া, পুয়ের্টো রিকো ইত্যাদি অঞ্চলে জন্মে। এই গাছ লম্বা হয়ে থাকে।
এটি অত্যন্ত পুষ্টিকর ফল। বিস্তারিত দেখুন পাশের ছকে।
র্দ্জোগ্স-ছেন-দ্পোন-স্লোব
র্দ্জোগ্স-ছেন-দ্পোন-স্লোব () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।
র্দ্জোগ্স-ছেন-গ্রুব-দ্বাং
র্দ্জোগ্স-ছেন-গ্রুব-দ্বাং () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।
ঙ্গেস-দোন-ব্স্তান-'দ্জিন-ব্জাং-পো
ঙ্গেস-দোন-ব্স্তান-'দ্জিন-ব্জাং-পো () (১৭৫৯-১৭৯২) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের পঞ্চম প্রধান ছিলেন।
ঙ্গেস-দোন-ব্স্তান-'দ্জিন-ব্জাং-পো ১৭৫৯ খ্রিষ্টাব্দে তিব্বতের মেকং নদী উপত্যকায় হো-পা নামক স্থানে জন্মগ্রহণ করেন। তাঁর পিতার নাম ছিল ব্ক্রা-শিস-'বুম ()। কম বয়সে তাঁকে 'গ্যুর-মেদ-থেগ-ম্ছোগ-ব্স্তান-'দ্জিন () নামক দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার পুনর্জন্ম রূপে চিহ্নিত করা হয়। চার বছর বয়সে পে-মা-কুন-গ্রোল-র্নাম-র্গ্যাল নামক র্দ্জোগ্স-ছেন বৌদ্ধবিহারের চতুর্থ প্রধান তাঁকে এই বিহারে নিয়ে যান এবং তাঁকে শ্রমণের শপথ প্রদান করেন। পে-মা-কুন-গ্রোল-র্নাম-র্গ্যাল ছাড়াও এই সময় পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () নামক দ্বিতীয় ন্যি-স্প্রুল () উপাধিধারী লামা, দ্রি-মেদ-ঝিং-স্ক্যোং-ম্গোন-পো (), ন্যি-গ্রাগ্স-গ্দান-ত্শাব-স্কাল-ব্জাং-দোন-য়োদ (), 'বার-ছুং-ব্ক্রা-শিস-র্গ্যা-ম্ত্শো (), দ্পা'-বো-লাস-রাব-র্ত্সাল (), ব্স্তান-'দ্জিন-স্ন্যিং-পো (), নাম-ম্খা'-ম্ছোগ-গ্রুব (), 'জিগ্স-মেদ-গ্লিং-পা (), পে-মা-ম্ছোগ-গ্রুব () প্রভৃতি বৌদ্ধ সাধকেরা তাঁর উল্লেখযোগ্য শিক্ষক ছিলেন। কুড়ি বছর বয়সে তিনি মধ্য তিব্বত যাত্রা করে গ্রুব-ছেন-পে-মা-ব্শেস-গ্ন্যেন () নামক ও-র্গ্যান-'গ্রো-'দেন-গ্লিং () বৌদ্ধবিহারের প্রতিষ্ঠাতার নিকট শিক্ষালাভ করেন। এই সময় স্মিন-গ্লিং-ম্খান-ছেন-ও-র্গ্যান-ব্স্তান-'দ্জিন-র্দো-র্জে () নামক এক বৌদ্ধ সাধকের নিকট তিনি ভিক্ষুর শপথ লাভ করেন।
১৭৭৩ খ্রিষ্টাব্দে তিনি র্দ্জোগ্স-ছেন বৌদ্ধবিহারের পঞ্চম প্রধান হিসেবে দায়িত্ব গ্রহণ করেন। তিনি ফ্যাগ-ত্শা (), স্তাগ-দ্গোন (), স্ন্যি-খোগ (), কাহ-থোগ () প্রভৃতি বৌদ্ধবিহার সম্প্রসারণে অগ্রণী ভূমিকা পালন করেন। এছাড়া তিনি র্দ্জোগ্স-ছেন বৌদ্ধবিহারে বেশ কিছু মন্দির নির্মাণ করান। তিনি ম্থোং-বা-ব্র্গ্যুদ-পা'ই-ফ্যাগ-ব্ঝেস () নামক একটি তান্ত্রিক আচারের প্রচলন করেন।
নাম-ম্খা'-ত্শে-দ্বাং-ম্ছোগ-গ্রুব
নাম-ম্খা'-ত্শে-দ্বাং-ম্ছোগ-গ্রুব () (জন্ম-১৭৪৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দ্জোগ্স-ছেন বৌদ্ধবিহার নামক অন্যতম প্রধান বৌদ্ধবিহারের ষষ্ঠ প্রধান ছিলেন।
নাম-ম্খা'-ত্শে-দ্বাং-ম্ছোগ-গ্রুব ১৭৪৪ খ্রিষ্টাব্দে উত্তর-পূর্ব দের্গে অঞ্চলের য়িদ-লুংস () নামক স্থানে জন্মগ্রহণ করেন। তাঁর পিতা ত্সোং-দ্পোন-ত্শে-র্গ্যাল () একজন ব্যবসায়ী ছিলেন। তাঁর মাতার নাম ছিল ত্শে-রিং-গ্রোল-মা ()। জন্মের পর তাঁর নাম রাখা হয় ম্গোন-পো-দোন-গ্রুব ()। পে-মা-কুন-গ্রোল-র্নাম-র্গ্যাল () নামক র্দ্জোগ্স-ছেন বৌদ্ধবিহারের চতুর্থ প্রধানের তত্ত্বাবধানে তিনি এই বিহারে শিক্ষালাভ করেন। এই বিহারে ব্শেস-গ্ন্যান-ব্স্তান-'দ্জিন () নামক এক ভিক্ষুর নিকট তিনি ব্যাকরণ, কাব্যশাস্ত্র, জ্যোতিষশাস্ত্র ও জ্যোতির্বিদ্যা সম্বন্ধে শিক্ষালাভ করেন। ১৭৫৬ খ্রিষ্টাব্দে তিনি মধ্য তিব্বত যাত্রা করে পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () নামক দ্বিতীয় ন্যি-স্প্রুল () উপাধিধারী লামার নিকট বজ্রকীলয় সম্বন্ধে শিক্ষালাভ করেন। এছাড়া দ্পা'-বো-লাস-রাব-র্ত্সাল (), 'বার-ব্লা-ব্ক্রা-শিস-র্গ্যা-ম্ত্শো (), 'গ্যুর-মেদ-কুন-ব্জাং-র্নাম-র্গ্যাল ( নামক দ্বিতীয় ঝে-ছেন-রাব-'ব্যাম্স () উপাধিধারী লামা তাঁর উল্লেখযোগ্য শিক্ষক ছিলেন। ন্যি-স্প্রুল-কুন-ব্জাং-থেগ-ম্ছোগ-র্গ্যা-ম্ত্শো () নামক এক বৌদ্ধ লামা তাঁকে ভিক্ষুর শপথ প্রদান করেন। ১৭৯২ খ্রিষ্টাব্দে তিনি র্দ্জোগ্স-ছেন বৌদ্ধবিহারের ষষ্ঠ প্রধানের দায়িত্ব গ্রহণ করেন। এই সময় তিনি জ্লা-স্তোদ-য়াং-শার () নামক স্থানে ব্ক্রা-শিস-র্তেন-ছাগ্স ) বৌদ্ধবিহার স্থাপন করেন।
ঝে-ছেন-রাব-'ব্যাম্স
ঝে-ছেন-রাব-'ব্যাম্স () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি সাম্মানিক উপাধি।
মোনা বার্থেল
মোনা বার্থেল (জার্মান ভাষায়: Mona Barthel, জন্ম জুলাই ১১, ১৯৯০) একজন জার্মান পেশাদার নারী টেনিস খেলোয়ার। বার্থেল তিনটি একক এবং একটি ডাবল শিরোপা জিতেছেন ওমেন টেনিস এ্যাসোসিয়েশন ট্যুরে। এছাড়া ইন্টারন্যাশলান টেনিস ফেডারেশন সার্কিটে তিনি পাচবার একক এবং একবার ডাবল শিরোপা অর্জন করেন। ২০১৩ এর
মোনা বার্থেলের জন্ম জার্মানির শ্লেসভিগ-হোলস্টাইন অঙ্গরাজ্যের বাড সেগেবার্গ শহরে। তাঁর পিতা ভোলফগাং বার্থেল ১৯৭০ সালে প্যারিসে অনুষ্ঠিত ইউরোপিয়ান জুনিয়র অ্যাথলেটিক্স চ্যাম্পিয়নশিপের শট পুট ইভেন্ট বিজয়ী ছিলেন। বার্থেলের পরিবারে টেনিস খেলার প্রচলন ছিল। তিনি মাত্র তিন বছর বয়সে টেনিস খেলার প্রতি আগ্রহ লাভ করেন। বার্থেল তাঁর অনুপ্রেরণা হিসেবে সাবেক বিশ্ব র‍্যাঙ্কিং-এ প্রথম অবস্থান জয়ী কিংবদন্তি স্টেফি গ্রাফের নাম উল্লেখ করেছেন। বার্থেন বাড সেগেবার্গ থেকে নয়মুন্সটারে স্থানান্তরিত হন এবং সেখান থেকে ২০০৯ সালে আবিটুর বা মাধ্যমিক শিক্ষার সমাপনী পরীক্ষা শেষ করেন।
বার্থেল প্রথম আইটিএফ টুর্নামেন্ট খেলেন ২০০৭ এর জুলাই-এ ফ্রিন্টনে। এসময় তিনি চূড়ান্ট টুর্নামেন্টে খেলার জন্য নির্বাচিত হন এবং কোয়ার্টার-ফাইনালে পৌছান। কোয়ার্টারফাইনালে তিনি জেড কুর্টিসের কাছে হেরে যান। ২০০৮ এর জুলাই-এ তিনিফ্রিন্টন টুর্নামেন্টের ফাইনালে পৌছান এবং টারা মুরের কাছে পরাজিত হন। বার্থেলের প্রথম আইটিএফ টুর্নামেন্ট জয় ছিল ২০১০ এর জানুয়ারিতে। তিনি লুক্সেমবার্গের অ্যানা ক্রেমারকে পরাজিত করে চ্যাম্পিয়নশিপ জয় করেন।
ভরপাশা ইউনিয়ন
ভরপাশা ইউনিয়ন বাংলাদেশের বরিশাল জেলার অন্তর্গত বাকেরগঞ্জ উপজেলার একটি বৃহত্তর ইউনিয়ন।ভরপাশা ইউনিয়নের বর্তমান চেয়ারম্যান জনাব আসাদুজ্জামান আসাদ খান।
২৬.৫০ বর্গ কিঃমিঃ
৯টি ওয়ার্ড নিয়ে ১১ নং ভরপাশা ইউনিয়ন গঠিত। ভরপাশা ইউনিয়নের ওয়ার্ড সমূহ:
– ১৮৭৪৩ জন (প্রায়) (২০১১ সালের আদম শুমারি অনুযায়ী)
প্রতি কিলোমিটারে বসবসকারী গড় লোকসংখ্যা-৭৪৬ জন।
বর্তমান সরকারের পরিকল্পনায় এ ইউনিয়নে শিক্ষার হার উল্লেখযোগ্য হারে বৃদ্ধি পেয়েছে!বর্তমানে এই ইউনিয়নে শিক্ষার হার ৬৪.১০%।
আগা বাকের খা বাকলা-চন্দ্রদ্বীপের সবচেয়ে শক্তিশালী জমিদার ছিলেন তিনি ভরপাশা,রঙ্গশ্রী ও গারুরিয়া নিয়ে একটি বন্দর ও প্রশাসন কেন্দ্র গড়ে তোলেন এবং ১৭৪১ খ্রীঃ নিজ নামে বন্দরের নামকরন করেন বাকেরগঞ্জ।আগাবাকেরের নামানুসারে ১৯৯৭ খ্রীঃ ইংরেজরা বাকেরগঞ্জ জেলা সৃষ্টি করেন। ১৭৯৭ খ্রীঃ থেকে ১৯৯৩ খ্রীঃ পযন্ত বাকেরগঞ্জ জেলা নামটি ছিল।১৯৯৩ খ্রীঃ১ মার্ বরিশাল বিভাগ সৃষ্টির ফলে বাকেরগঞ্জ নামটি উপজেলা নামের মধ্যে সীমাবদ্ধ আছে। কালের স্বাক্ষী বহনকারী বাকেরগঞ্জ জেলার বাকেরগঞ্জ উপজেলার একটি ঐতিহ্যবাহী অঞ্চল হলো ভরপাশা ইউনিয়ন ।কাল পরিক্রমায় আজ ভরপাশা ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
এই ইউনিয়নে প্রায় ৯৮% পরিবারই ইসলামধর্মের অনুসারী বাকি ২% এর মত সংখ্যালঘু হিন্দু পরিবারের বসবাস।তবে তাদের মধ্যে সর্বদা সংহতি বজায় থাকে।
উপজেলা সদর থেকে যোগাযোগ মাধ্যম –অটো/রিক্সা,বাস।১) নির্বাচিত পরিষদ সদস্য – ১৩ জন।
২) ইউনিয়ন পরিষদ সচিব – ১ জন।
৩) ইউনিয়ন গ্রাম পুলিশ – ৯ জন।
বরিশাল ৬ আসনের বিএনপি কর্তৃক মনোয়ন প্রাপ্ত আবুল হোসেন খান এমপির নানা বাড়ি ও এই ইউনিয়নে।তিনি এই ইউনিয়নের কৃষ্ণকাঠী-৩ এ বড় হয়ে ওঠেন এবং সেখানে তাঁর নামে একটি কলেজ প্রতিষ্ঠা করেন,কলেজটি "আবুল হোসেন খান কলেজ" নামে পরিচিত।এই ইউনিয়নেরই কৃতি সন্তান আশ্রাফুজ্জামান খান খোকন সরকারী বাকেরগঞ্জ কলেজ এর সাবেক ভিপি।বারডেম হাসপাতাল এর পরিচালক ডাঃ আবুল কালাম আজাদ এই ইউনিয়নেরই কৃতি সন্তান।
নাগলিঙ্গম
নাগলিঙ্গম বা হাতির জোলাপ এক প্রকার বৃক্ষ এবং এর ফুল। এই গাছের ইংরেজি নাম 'cannonball tree' এবং বৈজ্ঞানিক নাম "Couroupita guianensis", যা Lecythidaceae পরিবারভুক্ত। এর আদি নিবাস মধ্য ও দক্ষিণ আমেরিকার বনাঞ্চল।
বাংলাদেশে বলধা গার্ডেন, রমনা পার্ক, টংগী, বরিশালের বিএম কলেজ, ময়মনসিংহের মহিলা শিক্ষক প্রশিক্ষণ কলেজ, গফরগাঁও সরকারি কলেজ, গাজীপুর জেলা প্রশাসকের কার্যালয়সহ সারাদেশে অনধিক ৫০টি গাছ রয়েছে।
নাগলিঙ্গম ৩৫ মিটার পর্যন্ত উঁচু হতে পারে। গুচ্ছ পাতাগুলো খুব লম্বা, সাধারণভাবে ৮-৩১ সেন্টিমিটার, কিন্তু ৫৭ সেন্টিমিটার পর্যন্ত লম্বায় পৌঁছতে পারে। উল্লেখ্য, নাগেশ্বর, নাগকেশর ও নাগলিঙ্গম তিনটি ভিন্ন প্রজাতি। এই গাছে ফুল ধরার পর বেলের মতো গোল গোল ফল ধরে। এগুলো হাতির খুবই প্রিয় খাবার। এজন্য এর অন্য নাম হাতির জোলাপ গাছ।
বরদৈবাম বিলমুখ পাখি উদ্যান
বরদৈবাম বিলমুখ পাখি উদ্যান () হচ্ছে অসমের ঘিলামরা গোগামুখ পথের সংযোগকারী ঢকুয়াখানা ও ধেমাজি জেলার সীমান্তবর্তী বরদৈবাম নামক স্থানে অবস্থিত একটি পাখি উদ্যান। এই উদ্যানে বিভিন্ন ধরনের পাখির সমাগম থাকা সত্বেও বসন্ত ঋতুতে এখানে বিভিন্ন পাখির আগমন দেখা যায়। বরদৈবাম পাখি উদ্যানটি পক্ষি উদ্যানরুপে স্বীকৃতি পাওয়া অসমের দ্বিতীয় পাখি উদ্যান।
বরদৈবাম বিলমুখ পাখি উদ্যান সমুদ্রপৃষ্ঠ থেকে ৫০-৫৫মিটার উচ্চতায় অবস্থিত। ১৯৫০ সালের ভূমিকম্পের সময় বিলটি উৎপত্তি হয়। ভূমিকম্পের কম্পন প্রবল হওয়ায় শোবনশিরি নদী দিক পরিবর্ত্তন করার ফলে বিলটির সৃষ্টি হয়। বিলটি ধেমাজী থেকে ৫০কিঃমিঃ ও উত্তর লখিমপুর থেকে প্রায় ৪৫ কিঃমিঃ দূরত্বে অবস্থিত। প্রকৃতিপ্রেমী ও পর্যটকদের জন্য এটি একটি মনোরম স্থান।
অঞ্চলটির জলবায়ু আর্দ্র ক্রান্তিয়। বার্ষিক বৃটিপাতের পরিমাণ ২০০০মিমি। েএখানকার সর্বনিম্ন তাপমাত্রা ৭ ডিগ্রী সেলসিয়াস ও সর্বোচ্চ তাপমাত্রা ৩৫ ডিগ্রী সেলসিয়াস।
বরদৈবাম বিলমুখ পাখি উদ্যানে সাধারনতঃ তৃণ ও জলজ উদ্ভিদ দেখা যায়।
ডাস্ট (কমিকস)
ডাস্ট (মূল নাম সুরাইয়া কাদির)) হল "এক্স-মেন কমিকস সিরিজের" একটি কাল্পনিক অতিমানবী চরিত্র| একজন মিউটেন্ট সদস্য হল ডাস্ট, যে কিনা বালিতে রুপান্তরিত হয়ে শত্রুর মোকাবেলা করে। আফগানিস্তানে জন্মগ্রহণকারী একজন হিজাব পরিধানকারী সুন্নি মুসলিম সুরাইয়া, যে তার অতিমানবীয় ক্ষমতার কারণে স্থানীয় নারী পাচারকারীদের নজরে পড়ে এবং তাদের আক্রমণের শিকার হয়, যারা কিনা জোরপূর্বক তার নিকাব খুলতে উদ্যত হয়, কিন্তু তাৎক্ষণিকভাবে সে "বালির ন্যায় ধুলায়" পরিণত হয়ে তাদের প্রতিহত করে | ইত্যবসরে এ ঘটনা চারদিকে ছড়িয়ে গেলে, এক্স-মেন টিম সুরাইয়ার এ ঘটনা এবং মিউটেন্ট ক্ষমতা সম্পর্কে জানতে পারে এবং সেখান থেকে তাকে উদ্ধার করে নিয়ে এসে প্রফেসর সিভিয়ারের স্কুলের ছাত্রী হিসেবে তাকে ভর্তি করে।
"" চলচ্চিত্রে ওয়িলিয়াম স্ট্রাইকারের ফ্যাসিলিটিতে বন্দী মিউট্যান্টদের একজন হিসেবে ডাস্টের ক্যামিও উপস্থিতি দেখতে পাওয়া যায়।
নাগেশ্বর
নাগেশ্বর () ("Mesua ferrea") হচ্ছে Calophyllaceae পরিবারের অন্তর্গত এক প্রকার চিরসবুজ বৃক্ষ। এটিকে হিন্দি ও সংস্কৃত ভাষায় "নাগচম্পা" বা "নাগকেসর" বলা হয়; যদিও 'নাগকেশর' নামে সম্পূর্ণ ভিন্ন এক প্রকার উদ্ভিদ বাংলায় পরিচিত। এছাড়া নাগলিঙ্গম নামে অন্য একটি প্রজাতি রয়েছে। অর্থাৎ, নাগেশ্বর, নাগকেশর ও নাগলিঙ্গম তিনটি ভিন্ন প্রজাতি। নাগেশ্বর হলো শ্রীলঙ্কার জাতীয় ফুল। ১৯৮৬ সালে এটিকে জাতীয় ফুল বলে ঘোষণা করা হয়। শ্রীলঙ্কায় নাগেশ্বর গাছ 'না' বৃক্ষ বলে পরিচিত।
এই গাছ প্রায় ১০০ ফুট লম্বা হয়। গাছের গুঁড়ির পরিধি প্রায় ২ মিটার হতে পারে। এদের ডাল বেশ নরম. বাকল ০.৫ ইঞ্চি পুরু এবং লালচে। এদের কাণ্ড থেকে আঠা পাওয়া যায়। এই গাছের কাঠ বেশ শক্ত হয়। কাঠের রঙ লাল। এটি ধীর গতিতে বড় হয়। এটি শোভা বর্ধক গাছ। এর পাতা ও ফুল উভয়ই সুন্দর। ফুলে সুগন্ধ আছে। এটি এক প্রকার শোভাবর্ধক, চিরসবুজ গাছ। এর পাতা ও ফুল উভয়ই সুন্দর। পাপড়ির রঙ দুধ-সাদা ও একটু কোঁকড়ানো। নাগেশ্বর ফুলের পুংকেশরগগুলো সোনালি, যা ফুলের সৌন্দর্যে নতুন মাত্রা যোগ করেছে। সব মিলিয়ে এই ফুল বর্ণে-গন্ধে অনন্য। নাগেশ্বর ফুল সবচেয়ে বেশি ফোটে বসন্তকালে। তবে বর্ষায়ও ফুল ফুটতে দেখা যায়। ফুলে সুগন্ধ আছে। এর ফলের রং প্রথমে তামাটে, পরে ধীরে ধীরে বাদামি রং ধারণ করে। পাতাগুলো সরু ও বল্লমাকৃতি। সারা বছর নতুন নতুন পাতা গজানো এই গাছের অন্যতম বৈশিষ্ট্য। পাতার বিন্যাস ঘনবদ্ধ থাকায় গাছটি বেশ ছায়া সুনিবিড়। পিরামিড আকৃতির গঠন, কচিপাতার রংমাখা উচ্ছ্বাস, শুভ্রপুষ্পর স্নিগ্ধ শোভা ইত্যাদি কারণে পথতরু হিসেবে নাগেশ্বর অনন্য। গৃহসজ্জা ও পূজার উপকরণে এ ফুল কাজে লাগে। নাগকেশরের ফুল ভেষজগুণেও অনন্য।
এর আদি নিবাস শ্রীলঙ্কা। ১৯৮৬ সালে এটিকে সে দেশের জাতীয় ফুল হিসাবে ঘোষণা করা হয়। শ্রীলঙ্কায় নাগেশ্বর গাছ 'না' বৃক্ষ বলে পরিচিত। সমগ্র দক্ষিণ ও দক্ষিণ পূর্ব এশিয়ায় এটি প্রচুর দেখা যায়। সাগর সমতলের ১০০০ থেকে ১৫০০ মিটার উঁচুতেও এটি জন্মাতে পারে।
বসুধৈব কুটুম্বকম্
বসুধৈব কুটুম্বকম্ (সংস্কৃত: वसुधैव कुटुम्बकम्) ("বসুধা=পৃথিবী" + "এব=প্রকৃতপক্ষে" + "কুটুম্বকম্=পরিবার") হল একটি সংস্কৃত বাগধারা, যেটি সাধারণত সমগ্র মানবজাতিকে একটি পরিবার হিসেবে বোঝাতে ব্যবহৃত হয়ে থাকে। মূলত হিন্দু গ্রন্থ মহা উপনিষদ্ সূত্রে প্রাপ্ত এটি ছিল "হিতোপদেশ" গল্প সংকলনের কোন একটি গল্পে ব্যবহৃত একটি উক্তি, যেটি পরবর্তীতে বিভিন্ন ব্যক্তি ও সংগঠন দ্বারা আদর্শগত ও রাজনৈতিক উদ্দেশ্যে ব্যবহৃত হয়।
সিদ্দিকুর রহমান (অভিনেতা)
সিদ্দিকুর রহমান সিদ্দিক বাংলাদেশের টেলিভিশন নাটকের একজন অভিনেতা। তিনি এক পর্বের টেলিভিশন নাটক ও ধারাবাহিকে বেশিরভাগ সময় কমেডি চরিত্রে অভিনয় করে থাকেন। ২০১৩ সালে তার অভিনীত প্রথম চলচ্চিত্র ‘এই তো ভালোবাসা’ মুক্তি পেয়েছিল। তার বিপরীতে নায়িকা ছিলেন অভীনেত্রী নিপুন। সিদ্দিক অভিনীত কিছু জনপ্রিয় নাটক ও ধারাবাহিক হলো, কবি বলেছেন, হাউসফুল, গ্র্যাজুয়েট, মাইক, হাম্বা, বন্ধু এবং ভালোবাসা, সংবিধিবদ্ধ সতর্কীকরণ, ড্যান্স ডিরেক্টর, আমি নাটক বানাতে চাই, চৈতা পাগল, বরিশালের মামা ভাগ্নে, আমাদের সংসার, চন্দ্র বিন্দু ও রেডিও চকলেট।
১৯৯৯ সালে থিয়েটার আরামবাগে অভিনয়ের মাধ্যমে মঞ্চে তার অভিষেক ঘটে। এসময় ঔ থিয়েটারের অধীনে তিনি বলদ, রাজার গল্প, পেজগীসহ বেশকিছু নাটকে অভিনয় করেন। এরপর তারিক আনম খানের নির্মিত একটি চকলেটের বিজ্ঞাপনে অংশগ্রহনের মাধ্যমে শোবিজে আগমন করেন কিন্তু তখন তিনি মূলত সহকারী পরিচালক হিসেবে কাজ করতেন। ২০০৫ সালে দীপংকর দীপন নির্মিত “রৌদ্র ও রোদেলার কাব্য” নাটকে “কাউয়া সিদ্দিক” চরিত্রে অভিনয়ের মাধ্যমে তিনি নাটকে অভিনয় শুরু করেন। পরবর্তিতে ফাহামির পরিচালনায় কবি বলেছেন ও ধারাবাহিক নাটক হাউসফুলের মাধ্যমে তিনি জনপ্রিয়তা অর্জন করেন। ২০১৩ সালে তিনি আরটিভির প্রযোজনাতে “এইতো ভালোবাসা” নামের একটি চলচ্চিত্রে অভিনয় করেন।
সিদ্দিক টাংগাইল জেলার মধুপুর উপজেলার চাপড়ী গ্রামে জন্মগ্রহন করেন। তার পিতার নাম মোহাম্মদ মোজাফ্ফর আলী ও মায়ের নাম মোছাম্মৎ হামিদা বেগম। সিদ্দিক ২০১২ সালের ২৪ মে বাংলাদেশি বংশোদ্ভূত স্পেনের নাগরিক মারিয়া মীমকে বিয়ে করেন। ২০১৩ সালের ২৫শে জুন তিনি একটি পুত্র সন্তানের পিতা হন যার নাম আলিফ।
দ্য কিংডম অব সুলায়মান
দ্য কিংডম অব সুলায়মান বা সুলাইমানের রাজত্ব একটি ইরানী ধর্মীয়/ঐতিহাসিক চলচ্চিত্র। ছবিটির পরিচালক শাহরিয়ার বাহরানি যিনি পূর্বে সেইন্ট মেরী চলচ্চিত্রটি পরিচালনা করেছেন। সুলায়মানের রাজত্ব চলচ্চিত্রটির প্রযোজক মুজতবা ফারাভারদেহ, এটি নভেম্বর ২০১০ সালে আন্তঃর্জাতিকভাবে মুক্তি দেয়ার পরিকল্পনা করা হয় কিন্তু প্রযুক্তিগত সমস্যার কারণে কিছুদিন দেরি হয়। চলচ্চিত্রটিতে ইসরাইলিদের রাজা নবী সুলায়মান (আঃ) এর জীবনী বর্ণিত হয়েছে। সুলায়মানের রাজত্ব চলচ্চিত্রে প্রধানত কুরআন এ বর্ণিত সুলাইমান (আঃ) এর ঘটনা বর্ণিত হয়েছে কিন্তু সেই সাথে ইহুদি ধর্মশাস্ত্রে বর্ণিত রাজা সলোমনের ঘটনাও কিছু নেয়া হয়েছে।
নিয়া সালামিস ফামাগুস্তা এফসি
নিয়া সালামিস ফামাগুস্তা এফসি অথবা নিয়া সালামিনা ফামাগুস্তা এফসি () সাইপ্রাসের আম্মোচোছতোশ ভিত্তিক একটি পেশাদার ফুটবল ক্লাব যারা সাইপ্রাওট ফার্স্ট ডিভিশনে খেলে থাকে। ১৯৭৪ সালে সাইপ্রাসের তুরস্ক আক্রমণ, যাতে তারা দ্বীপটির উত্তরের এলাকা দখল করে নেয়, তার পর থেকে ক্লাবটি উদ্বাস্তু ক্লাব হিসেবে খেলে আসছে। ক্লাবটির বর্তমানে লার্কানা থেকে পরিচালিত হচ্ছে।
এ পর্যন্ত নিয়া সালামিসের সবচেয়ে উল্লেখযোগ্য সাফল্য হল ১৯৯০ সালে সাইপ্রাস কাপ এবং সাইপ্রোয়েট এফএ শিল্ড (সুপার কাপ) জয়। সাইপ্রোয়েট ফার্স্ট ডিভিশনে ক্লাবটির সর্বোচ্চ সাফল্য ৩য় স্থান লাভ। প্রতিষ্ঠার প্রথম পাঁচ বছর (১৯৪৮-১৯৫৩) ক্লাবটি সাইপ্রাস অ্যামেচার (অপেশাদার) ফুটবল অ্যাসোসিয়েশন চ্যাম্পিয়নশিপে খেলে। ১৯৫৩ সালে ক্লাবটি সাইপ্রাস ফুটবল অ্যাসোসিয়েশনে যোগ দেয় অ্যাসোসিয়েশন কর্তৃক আয়োজিত বিভিন্ন চ্যাম্পিয়নশিপ এবং প্রতিযোগিতায় নিয়মিত অংশগ্রহণ করে। এ পর্যন্ত ক্লাবটি ৫০-এর অধিকবার সাইপ্রোয়েট প্রথম ডিভিশনে খেলেছে যা অংশগ্রহণকারী সকল দলের মধ্যে সপ্তম সর্বোচ্চ।
মার্কোস রোহো
ফাউস্তিনো মার্কোস আলবার্তো রোহো (জন্ম ২০ মার্চ ১৯৯০) একজন আর্জেন্টিনীয় পেশাদার ফুটবলার যিনি প্রিমিয়ার লীগ ক্লাব ম্যানচেস্টার ইউনাইটেড এবং আর্জেন্টিনা জাতীয় দলে একজন ডিফেন্ডার হিসেবে খেলে থাকেন।
এ্যানথ্রাকুইনোন গ্লাইকোসাইড
এ্যানথ্রাকুইনোন গ্লাইকোসাইড () হল সে সব গ্লাইকোসাইড যাদের কাঠামোর মধ্যে এ্যানথ্রাকুইনোন নিউক্লিয়াস আছে। এ্যানথ্রাকুইনোন গ্লাইকোসাইড আর্দ্র বিশ্লেষণের ফলে শর্করা (গ্লাইকন অংশ) এবং শর্করা নয় এমন কিছু জৈব যৌগ তৈরী হয় (এগ্লাইকন অংশ) যার মধ্যে এ্যানথ্রাকুইনোন নিউক্লিয়াস থাকে।
এ্যানথ্রাকুইনোন গ্লাইকোসাইড গুলো ক্ষুদ্রান্ত থেকে শোষিত হয় এবং বৃহদান্ত্রে পুনঃশোষতি হয় যেখানে তারা বৃহদান্ত্রের পেশী সংকোচন এবং সঞ্চালন বৃদ্ধিকে উদ্দিপ্ত করে। বৃহদান্ত্রের মধ্যে এই সঞ্চালন বৃদ্ধি বিরেচন ঘটায়। পৃথক ভাবে সেবনে এগ্লাইকন গুলো গৃপিং-ইফেক্ট (কামড়ানো বৎ বেদনা) উৎপন্ন করে। এজন্য এরা এন্টিস্পাজমিক ঔষধের সাথে অথবা ক্যালমাটিভ (উত্তেজনা প্রশমক) বিরুৎ- আদা এবং ফানেল জাতীয় উদ্ভিদ সাথে নির্দেশিত।
সল্প মেয়াদি কোষ্ঠ্যকাঠিন্যে এই বিরুৎ গুলোর স্বর্বত্তোম ব্যবহার হয়।দীর্ঘ মেয়াদী ব্যবহার অন্ত্রের স্বাভাবিকত্ব হ্রাস করে।
এ্যানথ্রাকুইনোন যৌগসমূহঃ
অক্সান্থ্রন গুলো হলো এ্যানথ্রাকুইনোন এবং এ্যানথ্রানলের মধ্যবর্তী উৎপন্ন যৌগ। তারা ক্যাসকারার (এক ধরণের উদ্ভিদ) বাকলে থাকে এবং এ্যানথ্রাকুইনোন এর জারণে উৎপন্ন হয়।যখন জারিত হয় তখন তারা এ্যানথ্রাকুইনোন-এ পরিনত হয়। হাইড্রোজেন পার-অক্সাইড ব্যবহার করে অক্সান্থ্রন গুলোকে জারিত করা হয়। মোডিফাইড বর্নট্রেজার টেস্টের মাধ্যমে এদের শনাক্ত করা যায়।
দুইটি এন্থ্রন অণু নিজেদের মধ্যে যুক্ত হয়ে ডাইএন্থ্রন গঠন করে। এন্থ্রনের স্বল্প জারনের কারনে ডাইএন্থ্রন গঠিত হতে পারে। উদাহারণ: সেন্নিডিনস্ এ এবং সেন্নিডিনস্ বি; রেডিন এ, বি এবং সি বিভিন্ন ধরনের ডাইএন্থ্রন।
গ্লাইকোসাইড গুলোর সুগার অংশ, বিশেষ করে গ্লুকোজ, এগ্লাইকন (সুগার বিহীন) অংশের সাথে এসিটাল গঠন করে। অবশিষ্ট সুগার অংশ এগ্লাইকনের শোষন এবং কার্যসম্পাদনের স্থানে পৌঁছানোকে সহজ করে।
এফিড্রা অ্যালকালেয়ড
এফিড্রা অ্যালকালেয়ড () এক ধরণের অ্যালকালেয়ড বা উপক্ষার যা এফিড্রা গোত্রের উদ্ভিদ থেকে পাওয়া যায়। এফিড্রিন, সিউডো এফিড্রিন ইত্যাদি এফিড্রা অ্যালকালেয়ড। এফিড্রা গোত্রের কয়েকটি উদ্ভিদ হল এফিড্রা সিনহিয়া, এফিড্রা ইনটারমেডিকা, এফিড্রা ইকুইসেনটিনা,ইফেড্রা নেব্রডেনসিস,ইফেড্রা ডিসটাকিয়া।
এফিড্রিন একটি এফিড্রা অ্যালকালেয়ড যা প্রাণী হরমন অ্যাড্রেনালিন এর সাথে খুবই সম্পর্কিত। এটি হৃদ যন্ত্রের উপর কাজ করে, এর কার্যকারীতা বাড়ায়। ফলে রক্তচাপ বাড়ে।পাশাপাশি, এটি চোখ ও শ্বাসনালী প্রদাহ ও শ্বাসনালী সংকান্ত্র হাপানী রোগের চিকিৎসায় ব্যবহার করা হয়।
এফিড্রিন ও অ্যাড্রেনালিন যদিও হৃৎপিণ্ড ও রক্তচাপের উপর অনুরূপ ধরণের কাজ করে তারপরও তাদের মধ্যে কিছু পার্থক্য রয়েছে। এফিড্রিনের উৎস হল এফিড্রিন প্রধানত উদ্ভিদ থেকে পাওয়া যায়। কিন্তু অ্যাড্রেনালিন একটি প্রাণী হরমন। এফিড্রিন ও অ্যাড্রেনালিনের মধ্যে তুলনামূলক ভাবে ইফেড্রিনের শক্তিমাত্রা কম অর্থাৎ ইফেড্রিন কম শক্তিশালী। অ্যাড্রেনালিন এফিড্রিনের চেয়ে অধিক শক্তিশালী। জৈবরাসায়নিক বিক্রিয়ায় (বায়োসিন্থেসিস) প্রস্তুতির দিক অনুযায়ী এফিড্রিন ফিনাইল ইথারের সাধিত পদ বা জাতক। অন্যথায় অ্যাড্রেনালিন হয় অ্যামিনো ইথানলের সাধিত পদবা জাতক।1. K.G. Ramawat, J.M. Merillon (eds.), Natural Products, Springer-Verlag Berlin Heidelberg 2013, p 909 DOI 10.1007/978-3-642-22144-6_29
দিব্যা ভারতী
দিব্যা ওম প্রকাশ ভারতী, এছাড়াও দিব্যা ভারতী নামে পরিচিত (), (ফেব্রুয়ারি ২৫, ১৯৭৪-এপ্রিল ৫, ১৯৯৩) ছিলেন একজন ভারতীয় চলচ্চিত্র অভিনেত্রী, যিনি ১৯৯০-এর দশকের প্রথম দিকে বাণিজ্যিকভাবে সফল হিন্দি এবং তেলুগু চলচ্চিত্রে অভিনয় করেছেন।
১৯৯০ সালে তেলুগু "বব্বিলি রাজা" চলচ্চিত্রে অভিনয়ের মাধ্যমে তাঁর চলচ্চিত্র কর্মজীবন শুরু হয়। এরপর ১৯৯২ সালে "বিশ্বআত্মা" চলচ্চিত্রে অভিনয়ের মাধ্যমে হিন্দি চলচ্চিত্রে অভিনয় শুরু করেন। ভারতী "শোলা অর শবনম" (১৯৯২) এবং "দিওয়ানা" (১৯৯২) চলচ্চিত্রের মাধ্যমে বাণিজ্যিক সাফল্য লাভ করেন, এবং যার জন্যে ফিল্মফেয়ার শ্রেষ্ঠ মহিলা অভিষেক পুরস্কার অর্জন করেন। ১৯৯২ এবং ১৯৯৩-এর প্রথমার্ধে তিনি ১৪টি হিন্দি চলচ্চিত্রে অভিনয় করেন, যা আজ পর্যন্ত বলিউডে অভিষেক হিসেবে তার রেকর্ড হয়ে আছে।
ভারতীর মাত্র ১৯ বছর বয়সে এপ্রিল ৫, ১৯৯৩ সালে, ভারসোভা, মুম্বই তাঁর ৫ তলা অ্যাপার্টমেন্ট থেকে নিচে পড়ে মৃত্যুবরণ করেন। প্রত্যক্ষদর্শীরা জানান তিনি মূলত ভারসাম্য হারানোর ফলে ব্যালকনি থেকে নিচে পড়ে যান। তবে তাঁর এই আকস্মিক মৃত্যু, দুর্ঘটনাজনিত না হত্যাকাণ্ড তা অস্পষ্ট রয়ে গেছে।
ভারতী ১৯৭৪ সালে ভারতের মুম্বইয়ে জন্ম নেন। তার বাবা ওম প্রকাশ ভারতী একজন বীমা কর্মকর্তা এবং মা মীতা ভারতী, যিনি তাঁর বাবার দ্বিতীয় স্ত্রী ছিলেন। তাঁর কুনাল নামে নামে একটি ছোট ভাই এবং বাবার প্রথম ঘরের দুই জন ভাইবোন ছিলো। তিনি সুদ্ধভাবে হিন্দি, ইংরেজি এবং মারাঠি বলতে পাতেন। প্রাথমিক জীবনে ভারতী তাঁর বুদ্বুদপূর্ণ ব্যক্তিত্ব এবং জন্যে পরিচিত ছিলো এবং সেইসাথে পুতুল-সাদৃশ সৌন্দর্যের জন্যে। তিনি অভিনেত্রী কাইনাত অরোরার দ্বিতীয় পিসতুত বোন ছিলেন।
ভারতী জুহু, মুম্বাইয়ে মানিকজী কুপার উচ্চ বিদ্যালয়ে পড়াশোনা করেন, যেখানে একই সময়ে অভিনেতা ও পরিচালক ফারহান আখতার উপস্থিত ছিলেন। তিনি একজন সাধারণ ছাত্রী হিসেবে অভিনয়ে অনুগমনের পূর্বে নবম শ্রেণী পর্যন্ত পড়াশোনা সম্পন্ন করেন।ফিল্মফেয়ার শ্রেষ্ঠ মহিলা অভিষেক পুরস্কার
গাজর
গাজর () (বৈজ্ঞানিক নাম "Daucus carota") একপ্রকার মূল জাতীয় সবজি। গাজর গাছ Apiaceae পরিবারভুক্ত। এর আদি নিবাস দক্ষিণ-পশ্চিম এশিয়া এবং ইউরোপ। পৃথিবীর প্রায় অর্ধেক গাজরই চীন দেশে উৎপাদিত হয়। নানা প্রকার খাদ্য তৈরিতে গাজর ব্যবহৃত হয়, বিশেষ করে সালাদে এর ব্যবহার ব্যাপক। একে সাধারণত গৃহের বাগানের সবজি উৎপাদিত করা হয়।
গাজরকে বলা হয় সুপার ফুড। বিশেষ করে শীতকালীন এই সকল সাধারণ রোগ থেকে মুক্তি পাওয়ার সব চাইতে ভালো সবজি হচ্ছে এই গাজর। গাজরের ভিটামিন ও মিনারেলস দেহের রোগ প্রতিরোধ ক্ষমতা বাড়ায়, যার ফলে সর্দি-ঠাণ্ডা ও কাশি থেকে মুক্তির জন্য আমাদের দেহই কাজ করে থাকে। এছাড়াও নিম্নে এর কিছু গুরুত্বপূর্ণ উপকার সম্পর্কে আলোচনা করা হল
ভিটামিনের যোগান
গাজরে প্রচুর পরিমাণ ভিটামিন ‘এ’ রয়েছে। গাজরের মধ্যে থাকা বিটা ক্যারোটিন দৃষ্টিশক্তি বাড়াতে সাহায্য করে। চোখের অন্যান্য সমস্যা, দৃষ্টিশক্তি হ্রাস ইত্যাদির মতো সমস্যায় বাধা দেয়। এতো বিজ্ঞানের বইতেও আমরা পড়েছি। তাই বাড়ির লোক কিন্তু ভুল বলতেন না।
অ্যান্টিঅক্সিডেন্ট সহায়ক
গাজরের মধ্যে ক্যারটিনয়েড অ্যান্টিঅক্সিডেন্ট থাকে। ক্যান্সার প্রতিরোধে এবং রক্ত শুদ্ধিকরণের সাহায্য করে এই অ্যান্টিঅক্সিডেন্ট। এছাড়াও মুখের থেকে দাগ ছোপ দূর করে, বয়সের ছাপ দূর করতে সাহায্য করে গাজরের জুস।
ক্যানসার প্রতিরোধে
হজমের পর খাদ্যের কিছু উচ্ছিষ্ট আমাদের শরীরে থেকে যায়। যাকে ফ্রি র‍্যাডিকেলস বা মৌল বলে, এই ফ্রি র‍্যাডিকেলস শরীরের কিছু কোষ নষ্ট করে। অ্যান্টিঅক্সিডেন্ট জাতীয় খাবার এই ধরনের মৌলের বিরুদ্ধে লড়াই করে। শরীরে ক্যানসারের কোষ উৎপাদন কম হয়।
হৃদয়ের সুরক্ষায়
শারীরিকভাবে কর্মক্ষম থাকা, পর্যাপ্ত ঘুম এবং চাপ মুক্ত থাকলে হার্ট সুস্থ থাকে। গাজর ডায়েটরি ফাইবার এবং অ্যান্টিঅক্সিডেন্টে পরিপূর্ণ থাকে। এই উপাদানগুলো ধমনির ওপর কোনো কিছুর আস্তরণ জমতে না দিয়ে রক্ত চলাচল স্বাভাবিক রাখে, হার্টকে সুস্থ রাখে।
উজ্জ্বল ত্বক
অ্যান্টিঅক্সিডেন্ট এবং পটাশিয়ামের মতো খনিজের উপস্থিতি আছে গাজরে। এই উপাদানগুলো ত্বককে রাখে সুস্থ এবং সতেজ, এসব পুষ্টি উপাদান ত্বক শুকিয়ে যাওয়া, স্কিন টোনকে উন্নত করা এবং ত্বকে দাগ পড়া থেকে রক্ষা করে।
কোলেস্টেরল এবং ব্লাড সুগার নিয়ন্ত্রণ
কোলেস্টেরল এবং ব্লাড সুগার নিয়ন্ত্রণের ক্ষেত্রে গাজর ভীষণভাবে সাহায্য করে। গাজরের মধ্যে থাকা পটাশিয়ামই এর মূল কারণ। গাজরে ক্যালরি এবং সুগারের উপাদান খুবই কম। এ ছাড়া ডায়াবেটিস প্রতিরোধে সাহায্য করে, ফলে ওজন কমে।
পাশের ছকে দেখুন।
পে-মা-গ্সাং-স্ঙ্গাগ্স-ব্স্তান-'দ্জিন
পে-মা-গ্সাং-স্ঙ্গাগ্স-ব্স্তান-'দ্জিন () (১৭৩১-১৮০৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।
পে-মা-গ্সাং-স্ঙ্গাগ্স-ব্স্তান-'দ্জিন ১৭৩১ খ্রিষ্টাব্দে তিব্বতের রুদাম নামক স্থানে জন্মগ্রহণ করেন। তাঁর পিতার নাম ছিল ব্সাম-'ফেল ()। 'গ্যুর-মেদ-থেগ-ম্ছোগ-ব্স্তান-'দ্জিন () নামক দ্বিতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁকে নাম-ম্খা'-'ওদ-গ্সাল () নামক র্দ্জোগ্স-ছেন বৌদ্ধবিহারের দ্বিতীয় প্রধানের পুনর্জন্ম রূপে চিহ্নিত করে এই বিহারে নিয়ে যান। 'গ্যুর-মেদ-ল্হুন-গ্রুব-র্দো-র্জে () নামক বৌদ্ধ ভিক্ষু তাঁকে শ্রমণের শপথ প্রদান করেন। পে-মা-থেগ-ম্ছোগ-ব্স্তান-পা'ই-র্গ্যাল-ম্ত্শান () নামক দ্বিতীয় ন্যি-স্প্রুল () উপাধিধারী লামা, স্মিন-গ্লিং-র্গ্যাল-স্রাস-রিন-ছেন-র্নাম-র্গ্যাল (), ল্হো-ব্রাগ-থুগ্স-স্রাস-ম্ছোগ-গ্রুব-দ্পাল-'বার (), বার-ব্লা-ব্ক্রা-শিস-র্গ্যা-ম্ত্শো () প্রভৃতি বৌদ্ধরা তাঁর শিক্ষুক ছিলেন। তিনি একজন মিতবাক ভিক্ষুক ছিলেন যিনি বৌদ্ধ আচার অনুষ্ঠানে অংশগ্রহণ করতে চাইতেন না, সেই কারণে তিনি ব্লা-গ্লেন-মা () বা অপদার্থ লামা নামে পরিচিত হন, কিন্তু তাঁর জীবনকালেই র্দ্জোগ্স-ছেন বৌদ্ধবিহারের সমৃদ্ধি সর্বোচ্চ পর্যায়ে পৌছায়, যার জন্য তাঁর রহস্যময়তা অনেকাংশে দায়ী বলে মনে করা হয়।
হারুন হাবীব
হারুন হাবীব (জন্মঃ ১৯৪৮) একজন প্রখ্যাত সাংবাদিক ও মুক্তিযুদ্ধভিত্তিক সাহিত্য রচয়িতা। বাংলা একাডেমি পুরস্কার প্রাপ্ত লেখক। বাংলাদেশ সংবাদ সংস্থা(বাসস) এর প্রধান সম্পাদক ও ব্যবস্থাপনা পরিচালক হিসেবে দ্বায়িত্ব পালন করেছেন । বর্তমানে জার্নালিজম অ্যান্ড পিস ফাউন্ডেশন (জেপিএফ)-এর নির্বাহী পরিচালক।
হারুন হা​বীবের জন্ম ১৯৪৮ সালে জামালপুরের দেওয়ানগঞ্জ উপজেলায়।
হারুন হাবীব ঢাকা বিশ্ববিদ্যালয় থেকে গণযোগাযোগ ও সাংবাদিকতা বিভাগে এম এ পাশ করেছেন। 
মুক্তিযুদ্ধে তিনি ১১ নম্বর সেক্টরে যুদ্ধ করেছেন। 
সোনালি ঈগল ও উদ্বাস্তু সময়, পাঁচপুরুষ, প্রিয়যোদ্ধা প্রিয়তম।
ছোটগল্পসমগ্র ১৯৭১, গল্পসপ্তক, বিদ্রোহী ও আপন পদাবলী, লালশার্ট ও পিতৃপুরুষ, স্বর্ণপক্ষ ঈগল, মুক্তিযুদ্ধ: নির্বাচিত গল্প। 
মুক্তিযুদ্ধ বিজয় ও ব্যর্থতা, মুক্তিযুদ্ধ:ডেটলাইন আগরতলা, জনযুদ্ধের উপাখ্যান, রবীন্দ্রনাথের ত্রিপুরা, গণহত্যা প্রতিরোধ স্বাধীনতা, মুক্তিযুদ্ধের নির্বাচিত প্রবন্ধ, যুদ্ধাপারাধীদের বিচার ও প্রাসঙ্গিক প্রবন্ধ, মুক্তিযুদ্ধ পালাবদলের ইতিহাস, Bangladesh: Blood and Brutality, Bangladesh : genocide 1971
অগ্রাহ্য দন্ডোৎসব, পোষ্টার ৭১।
নাম-ম্খা'-ছোস-ক্যি-র্গ্যা-ম্ত্শো
নাম-ম্খা'-ছোস-ক্যি-র্গ্যা-ম্ত্শো () (১৮০৭-১৮২১) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।
পে-মা-গ্সাং-স্ঙ্গাগ্স-ব্স্তান-'দ্জিন ১৮০৭ খ্রিষ্টাব্দে তিব্বতে জন্মগ্রহণ করেন। মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁকে পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান। 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন () উপাধিধারী লামা তাঁর অন্যতম উল্লেখযোগ্য শিক্ষক ছিলেন।
'জিগ্স-মেদ-ছোস-দ্ব্যিংস-'ওদ-গ্সাল
'জিগ্স-মেদ-ছোস-দ্ব্যিংস-'ওদ-গ্সাল () (১৮২৫-১৮৯৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।
'জিগ্স-মেদ-ছোস-দ্ব্যিংস-'ওদ-গ্সাল ১৮২৫ খ্রিষ্টাব্দে তিব্বতের রুদাম উপত্যকায় জন্মগ্রহণ করেন। মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁকে নাম-ম্খা'-ছোস-ক্যি-র্গ্যা-ম্ত্শো () নামক তৃতীয় র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান।
দ্কোন-ম্ছোগ-ব্স্তান-পা'ই-ন্যি-মা
দ্কোন-ম্ছোগ-ব্স্তান-পা'ই-ন্যি-মা () (১৮৯৮–১৯২৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।
দ্কোন-ম্ছোগ-ব্স্তান-পা'ই-ন্যি-মা ১৮৯৮ খ্রিষ্টাব্দে তিব্বতের রুদাম উপত্যকায় জন্মগ্রহণ করেন। থুব-ব্স্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁকে 'জিগ্স-মেদ-ছোস-দ্ব্যিংস-'ওদ-গ্সাল () নামক চতুর্থ র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান।
'জিগ্স-ব্রাল-ত্শে-দ্বাং-র্দো-র্জে
'জিগ্স-ব্রাল-ত্শে-দ্বাং-র্দো-র্জে () (১৯২৫–১৯৬২) তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।
'জিগ্স-ব্রাল-ত্শে-দ্বাং-র্দো-র্জে ১৯২৫ খ্রিষ্টাব্দে তিব্বতের খাম্স অঞ্চলের 'দান () নামক স্থানে জন্মগ্রহণ করেন। তিনি রাং-ব্যুং-রিগ-পা'ই-র্দো-র্জে () নামক ষোড়শ র্গ্যাল-বা-কার্মা-পা উপাধিধারী বৌদ্ধ লামার কনিষ্ঠ ভ্রাতা ছিলেন। থুব-ব্স্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাঁকে দ্কোন-ম্ছোগ-ব্স্তান-পা'ই-ন্যি-মা () নামক পঞ্চম র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান। থুব-ব্স্তান-স্ন্যান-গ্রাগ্স () নামক বিখ্যাত পন্ডিত তাঁর উল্লেখযোগ্য শিক্ষক ছিলেন। ১৯৫৯ খ্রিষ্টাব্দে চীনের সাম্যবাদী সরকার তিব্বত আক্রমণ করলে তিনি তাঁর জ্যৈষ্ঠ ভ্রাতার সঙ্গে সিক্কিম পালিয়ে যান। ১৯৬২ খ্রিষ্টাব্দে সিক্কিমের রুমতেক নামক স্থানে তাঁর মৃত্যু ঘটে।
কাটরা (ঢাকা)
কাটরা বা কাটারা এর আরবি ও ফরাসি অর্থ হলো ক্যারাভ্যানসারাই বা অবকাশযাপন কেন্দ্র। বাংলাদেশের ঢাকায় মুঘল শাসনামলে দুটি অন্যন্য কাটরা নির্মাণ করা হয়। এরমধ্যে একটি হলো বড় কাটারা ও অপরটি হলো ছোট কাটারা।
সম্রাট শাহজাহানের পুত্র শাহ সুজার নির্দেশে ১৬৪১ খ্রিস্টাব্দে (হিজরী ১০৫৫) বুড়িগঙ্গা নদীর তীরে এই ইমারতটি নির্মাণ করা হয়। এর নির্মাণ করেন আবুল কাসেম যিনি মীর-ই-ইমারত নামে পরিচিত ছিলেন। প্রথমে এতে শাহ সুজার বসবাস করার কথা থাকলেও পরে এটি মুসাফিরখানা হিসাবে ব্যবহৃত হয়। মুঘল আমলে এটি নায়েবে নাজিমদের বাসস্থান তথা কার্যালয় হিসেবে ব্যবহৃত হত। এটি চকবাজারের পাশেই অবস্থিত।
সুবেদার শায়েস্তা খান ছোট কাটারা নির্মাণ করেছিলেন। আনুমানিক ১৬৬৩ - ১৬৬৪ সালের দিকে এ ইমারতটির নির্মাণ কাজ শুরু হয় এবং এটি ১৬৭১ সালে শেষ হয়েছিল। এটির অবস্থান ছিল বড় কাটারার পূর্বদিকে বুড়িগঙ্গা নদীর তীরে। পরবর্তিতে ইংরেজ শাসনামলে বেশ কিছু অংশ সংযোজন করা হয়েছিল।
বন্যা মির্জা
বন্যা মির্জা (জন্ম: ৯ সেপ্টেম্বর, ১৯৭৫) একজন বাংলাদেশী মঞ্চ ও টিভি অভিনেত্রী। তিনি টিভি নাটকে অভিনয় করে জনপ্রিয়তা অর্জন করেছেন। তিনি অল্প কিছু চলচ্চিত্রেও অভিনয় করেছেন।
তার পিতা মির্জা ফারুক, একজন মুক্তিযোদ্ধা এবং বাংলাদেশ সরকারের পরিবার পরিকল্পনা পরিদপ্তরের অবসরপ্রাপ্ত পরিচালক, তার মা খুরশিদা আক্তার একজন গৃহিণী। বন্যা মির্জা তাদের দ্বিতীয় মেয়ে। তার অন্যান্য ভাইবোনেরা হলেন লিপি মির্জা, সুমি মির্জা এবং সাদি মির্জা।
উচ্চ শিক্ষা গ্রহনের পর তিনি ঢাকার বেইলি রোডের থিয়েটার গ্রুপের সঙ্গে জড়িত হয়ে পড়েন। তিনি ঢাকা বিশ্ববিদ্যালয় থেকে মাস্টার্স সম্পূর্ণ করেন।
তিনি বাংলাদেশী টিভি চ্যানেলগুলিতে এক দশকের বেশি সময় ধরে কাজ করছেন।
রঙের মানুষ
ভবের হাট
তিনি এই পর্যন্ত পাঁচটি চলচ্চিত্রে অভিনয় করেছেন।
মি-'গ্যুর-নাম-ম্খা'ই-র্দো-র্জে
মি-'গ্যুর-নাম-ম্খা'ই-র্দো-র্জে () (১৭৯৩-১৮৭০) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের সপ্তম প্রধান ছিলেন।
মি-'গ্যুর-নাম-ম্খা'ই-র্দো-র্জে ১৭৯৩ খ্রিষ্টাব্দে তিব্বতের 'দান-ছোস-খোর () নামক স্থানে এক অভিজাত পরিবারে জন্মগ্রহণ করেন। তাঁর পিতার নাম ছিল ব্সোদ-নাম্স-রাব-ব্র্তান () এবং মাতার নাম ছিল নাম-ম্খা'-নোর-দ্জিন-দ্বাং-মো ()। ১৭৯৯ খ্রিষ্টাব্দে তাঁকে ঙ্গেস-দোন-ব্স্তান-'দ্জিন-ব্জাং-পো () নামক তৃতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার পুনর্জন্ম রূপে চিহ্নিত করা হয়। ছোস-গ্রাগ্স-ব্জাং-পো, থুগ্স-র্জে-ব্ক্রা-শিস, তৃতীয় ন্যি-স্প্রুল () মি-'গ্যুর-ফান-ব্দে-র্গ্যা-ম্ত্শো (), ঙ্গাগ-দ্বাং-ব্লো-গ্রোস (), নাম-ম্খা'-ত্শে-দ্বাং-ম্ছোগ-গ্রুব (), রিগ-'দ্জিন-ব্জাং-পো (), প্রথম র্দো-গ্রুব-ছেন রিন-পো-ছে () 'জিগ্স-মেদ-'ফ্রিন-লাস-'ওদ-জের (), 'জিগ্স-মেদ-র্গ্যাল-বা'ই-ম্যু-গু (), বার-ছুং-ব্ক্রা-শিস-র্গ্যা-ম্ত্শো (), 'বার-ছুং-'জিগ্স-মেদ-গো-ছা (), দ্বিতীয় দ্রি-মেদ-ঝিং-স্ক্যোং () 'জিগ্স-মেদ-'দ্জিন-ম্গোন-পো (), দ্বিতীয় কাহ-থোগ-র্মোগ-র্ত্সা () ছোস-দ্ব্যিংস-র্দো-র্জে () প্রভৃতি বিখ্যাত বৌদ্ধ সাধকেরা তাঁর উল্লেখযোগ্য শিক্ষক ছিলেন। দ্পাল-'ব্যোর-র্গ্যা-ম্ত্শো () নামক তৃতীয় ঝে-ছেন-রাব-'ব্যাম্স () তাঁকে শ্রমণের শপথ প্রদান করেন। ঊনবিংশ শতাব্দীর প্রথম দশকে তিনি র্দ্জোগ্স-ছেন বৌদ্ধবিহারের সপ্তম প্রধানের দায়িত্ব লাভ করেন। ঙ্গাগ-দ্বাং-থুব-ব্স্তান-'জিগ্স-মেদ-র্গ্যা-ম্ত্শো () নামক অষ্টম দে-মো () উপাধিধারী লামা তাঁকে ভিক্ষুর শপথ প্রদান করেন।
হীরেন ভট্টাচার্য
হীরেন ভট্টাচার্য () অসমের একজন খ্যাতিসম্পন্ন কবি। তাঁর রচিত ১৩টি অসমীয়া ভাষায় কবিতা ও ২টি বাংলা ভাষায় কবিতা প্রকাশিত হয়েছে। এছাড়াও অসমের বিভিন্ন পত্রিকায় তাঁর রচিত কবিতা প্রকাশিত হয়েছে। ১৯৯২ সালে তিনি সাহিত্য অকাদেমি পুরস্কার লাভ করেন। অসমীয়া কবিতা প্রেমীর জন্য তাঁর পরিচিত নাম হীরুদা। তিনি সুগন্ধি পখিলার কবি এবং প্রেম ও রোদালির কবি নামে অসমীয়া সাহিত্য জগতে নামাঙ্কিত হয়েছেন।
১৯৩২ সালে অসমের যোরহাট নগরে হীরেন ভট্টচার্যের জন্ম হয়। তাঁর পিতার নাম তীর্থনাথ ভট্টাচার্য ও মাতার নাম স্নেহলতা ভট্টাচার্য। তাঁর পিতা জেইলার ছিলেন। পরিবারের সহিত বিভিন্ন স্থানে স্থানান্তর হওয়ায় তাঁর শিক্ষাজীবন ডিব্রুগড় থেক গুয়াহাটি, ব্রহ্মপুত্র নদীর দুইপারের বিভিন্ন স্থানে অতিবাহিত হয়েছে।
খুব কম বয়সে কবিতা লেখা আরম্ভ করা হীরেন ভট্টাচার্যের প্রথম কবিতা প্রকাশ পায় ১৯৫৭ সালে। মোর দেশ মোর প্রেমর কবিতা নামক তাঁর রচিত প্রথম কবিতা পুস্তকটি ১৯৭২ সালে প্রকাশ পায়। পরবর্ত্তী সময়ে তাঁর রচিত বিভিন্ন দিনর কবিতা, কবিতার রোদ, তোমার গান ইত্যাদি কবিতা প্রকাশ পায়। কবির সুগন্ধি পখিলা, শইচর পথার মানুহ, মোর প্রিয় বর্ণমালা, ভালপোয়া বোকামাটি ইত্যাদি তাঁর রচিত কবিতার উজ্জ্বল দিক। চিত্রবন, মনন ও আন্তরিক নামক তিনটি অসমীয়া কাগজে তিনি সম্পাদনা করেছিলেন।
মেক্সিম গর্কীর শতবার্ষিকে, জ্যোতিপ্রসাদ দিবসে, বিষ্ণুপ্রসাদ রাভার আরোগ্য কামনায়, পুনরায় রাভার বিয়গে, পাবলো নেরুদার স্মরণে তিনি কবিতা রচনা করেছেন। তিনি ভারতীয় গণনাট্য সংঘে সক্রিয়ভাবে জড়িত ছিলেন। এই সময়ে তিনি হেমাংগ বিশ্বাস ও বিষ্ণুপ্রসাদ রাভা ইত্যাদি জ্ঞানী ব্যক্তির সহিত পরিচিত হন।। 
১৯৮৬ সালে তিনি অসম সাহিত্য সভা নগাঁও, কামপুরের মাধব কন্দলি ক্ষেত্র কবনি সন্মিলনে সভাপতি ছিলেন।
২০১২ সালে ৪জুলাই তারিখে গুয়াহাটির দিসপুর চিকিৎসালয়ে হীরেন ভট্টাচার্য মৃত্যুবরন করেন।
অম্বিকাগিরি রায়চৌধুরী
অম্বিকাগিরি রায়চৌধুরী (; ) ছিলেন অসমের খ্যাতমান কবি, গায়ক, শক্তিশালী গদ্য লেখক, দেশ প্রেমীক, সমাজ সেবক ও ভারতের স্বাধীনতা সংগ্রামের অগ্রনী সদস্য। সমগ্র জীবন অসম ও অসমীয়ার জাগরন সঞ্চারের জন্য অশেষ ভূমিকা থাকায় তাঁকে অসম কেশরী উপাধিতে বিভূষিত করা হয়েছে। ১৯৫০ সনে তিনি অসম সাহিত্য সভার সভাপতি পদে নিযুক্ত হয়েছিলেন।।
১৮৫৫ সনে বরপেটার বিখ্যাত রায়চৌধুরী পরিবারে অম্বিকাগিরি রায়চৌধুরীর জন্ম হয়। তাঁর পিতার নাম কৃষ্ণরাম রায়চৌধুরী ও মাতার নাম দেবকী দেবী। শৈশবে তিনি বরপেটা প্রাথমিক বিদ্যালয় থেকে শিক্ষা লাভ করে গুয়াহাটি উচ্চ ইংরেজী বিদ্যালয় থেকে অষ্টম শ্রেনী পর্যন্ত শিক্ষা গ্রহণ করে অধ্যয়ন সমাপ্ত করেন। ১৯০৪-০৫ সনে তিনি স্বদেশী আন্দোলন ও সমাজ উন্নয়নমূলক কার্যে যোগদান করেন। ঐ সময়ে কয়েকটি তরুন ছাত্রদের একত্রিত করে ইংরেজ বিরোধী এনার্কিষ্ট দল গঠন করেন। ফলস্বরুপ ইংরেজ সরকার ১৯০৮ সন ১৯১৫ সন পর্যন্ত তাঁকে বরপেটায় নজরবন্দী করে রাখে।
বরপেটায় থাকাকালীন সময়ে অম্বিকাগিরি রাজনৈতিক কার্যাবলী পরিহার করে সামাজিক উন্নয়নমূলক ও সাহিত্য-সংস্কৃতিমূলক কার্যে আত্মনিয়োগ করেন। সেসবের ভিতর অন্তর্ভুক্ত ছিল গরিব ছাত্রদের অধ্যয়নের সুবিধার্থে পূজি গঠন করা, স্থানীয় ঢুলীয়া সার্কাসের সংশোধিত রুপ শংকদেব সার্কাস গঠন করা ও অসমের লোকগীত ও বরগীত চর্চার জন্য মানুষদের উৎসাহিত করা। তদুপরি তিনি বরপেটা সামাজিক জীবন থেকে বাংলা যাত্রা নাটকের প্রভাব লোপ করিতে অশেষ ভূমিকা রেখেছেন। ১৯১৫ সনে তিনি ডিব্রুগড় রেল বিভাগে টাইপিষ্ট ও সঙ্গীত শিক্ষক হিসেবে কর্মরত হওয়ার উপরিও তিনি হরেকৃষ্ণ দাসের সহির অসম বান্ধব নামক আলোচনীর সাহিত্য সম্পাদক রুপে কাজ করেন। পরবর্তী সময়ে তিনি সামাজিক ও রাকনৈতিক চিন্তাধারায় চেতনা নামক পুস্তক রচনা করেন। অসহযোগ আন্দোলনের সময় জেলের শাস্তির অভিজ্ঞতায় তিনি ‘তই ভাঙিব লাগিব শিল’, ‘ধর ঝারু ধর ভাই’, ‘কি দেখাবি ভয় কারাগার’ ইত্যাদি বিদ্রোহী গান রচনা করেন যা অন্যান্য স্বাধীনতা সংগ্রামীদের জন্য যথেষ্ট উত্তেজনা প্রদান করে। ১৯৩০ সনের আন্দোলনে অম্বিগিরির পুনরায় কারাবাস হয়। ঐ সময়ে কংগ্রেসের সাংগঠনিক কার্যে তিনি ডিক্টেটর রুপে নিযুক্ত হয়েছিলেন। রাজনৈতিক দিকে তিনি মহাত্মা গান্ধির অণুগামি খাটি দেশপ্রেমী ছিলেন। স্বদেশী কিনক সংস্থা(স্বদেশী ক্রয় সংস্থা) স্থাপন করে তিনি নিজেই মায়াবিনি কেমিকেল ওয়ার্কস নামক বিত্তিয় প্রতিষ্ঠান প্রতিষ্ঠা করে স্থানীয় জনসাধারনকে আত্মনির্ভরশীল হওয়ার জন্য যত্ন করেন তিনি। নিজের মন্তব্য জনসাধারণের সমক্ষে প্রকাশ করার জন্য তিনি ‘’ডেকা-ডেকেরীর বেদ, আহুতি ইত্যাদি পুস্তক রচনা করেন। ১৯৬০ সালে অসমীয়া ভাষা আন্দোলনের সময় অসমীয়া ভাষাকে অসমের সরকারী ভাষা রুপে ঘোষণা করাতে সরকারের ইতঃস্বতঃ থাকায় তিনি অসম সরকারকৃত প্রদান সাহিত্যিক পেঞ্চন বর্জন করেন।
র্গ্যাল-স্রাস-গ্ঝান-ফান-ম্থা'-য়াস-'ওদ-জের
র্গ্যাল-স্রাস-গ্ঝান-ফান-ম্থা'-য়াস-'ওদ-জের () (১৮০০-১৮৫৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের অষ্টম প্রধান ছিলেন এবং এই বিহারের শ্রী সিংহ মহাবিদ্যালয়ের প্রতিষ্ঠাতা ও দ্বিতীয় প্রধান ছিলেন।
র্গ্যাল-স্রাস-গ্ঝান-ফান-ম্থা'-য়াস-'ওদ-জের ১৮০০ খ্রিষ্টাব্দে তিব্বতের দ্গে-মাং-স্কাম-ছুং () নামক স্থানে জন্মগ্রহণ করেন। তাঁর পিতার নাম ছিল ত্শে-দ্বাং-নোর-বু () এবং মাতার নাম ছিল কার্মা-ছোস-স্গ্রোন ()। শৈশবে তাঁর পিতা দস্যুদলের হাতে নিহত হলে তিনি ধর্মীয় জীবনের পথ বেছে নেন। এই সময় র্দো-ব্লা-'জিগ্স-মেদ-স্কাল-ব্জাং () নামক এক ভিক্ষু তাঁকে র্দ্জোগ্স-ছেন বৌদ্ধবিহার নিয়ে যান যেখানে তাঁকে গ্তের-ব্দাগ-গ্লিং-পা-'গ্যুর-মেদ-র্দো-র্জে () নামক মিন্দ্রোলিং বৌদ্ধবিহারের প্রতিষ্ঠাতার পুনর্জন্ম রূপে চিহ্নিত করা হয়। 'জিগ্স-মেদ-র্গ্যাল-বা'ই-ম্যু-গু (), জিগ্স-মেদ-ঙ্গো-ম্ত্শার-র্গ্যা-ম্ত্শো (), সেং-ফ্রুগ-পে-মা-ব্ক্রা-শিস (), প্রথম র্দো-গ্রুব-ছেন রিন-পো-ছে () 'জিগ্স-মেদ-'ফ্রিন-লাস-'ওদ-জের () প্রভৃতি বিখ্যাত লামারা তাঁর উল্লেখযোগ্য শিক্ষক ছিলেন।
র্গ্যাল-স্রাস-গ্ঝান-ফান-ম্থা'-য়াস-'ওদ-জের তাঁর সময় প্রচলিত র্ন্যিং-মা ধর্মসম্প্রদায়ের সমস্ত গ্রন্থগুলি সম্পাদনার জন্য বিখ্যাত ছিলেন। ১৮৪২ খ্রিষ্টাব্দে একটি ভয়াবহ ভূমিকম্পে র্দ্জোগ্স-ছেন বৌদ্ধবিহার ক্ষতিগ্রস্ত হলে তিনি এই বিহারের সংস্কার সাধনের দায়িত্ব নেন। ১৮৪৮ খ্রিষ্টাব্দে তিনি এই বিহারে শ্রী সিংহ মহাবিদ্যালয় প্রতিষ্ঠা করেন এবং পরবর্তীকালে এই মহাবিদ্যালয়ের দ্বিতীয় প্রধানের দায়িত্ব পালন করেন। এই মহাবিদ্যালয়ের পরবর্তী প্রধানেরা তাঁর অন্যতম শিষ্য ছিলেন। এছাড়াও তিনি র্দ্জোগ্স-ছেন বৌদ্ধবিহারের অষ্টম প্রধানের দায়িত্ব পালন করেন। তিনি গুহ্যগর্ভতন্ত্রের ওপর গ্সাং-স্ন্যিং-স্প্যি-দোন () নামক একটি গ্রন্থ রচনা করেন। তিনি পরবর্তীকালে দ্গে-মাং-স্কাম-ছুং () নামক স্থানে একটি মঠ স্থাপন করেন।
স্কু-শোগ্স-দ্গে-মাং-রিন-পো-ছে
স্কু-শোগ্স-দ্গে-মাং-রিন-পো-ছে () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।
সেং-ফ্রুগ-পে-মা-ব্ক্রা-শিস
সেং-ফ্রুগ-পে-মা-ব্ক্রা-শিস () (জন্ম-১৭৯৮) তিব্বতী বৌদ্ধধর্মের র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ের প্রথম প্রধান ছিলেন।
সেং-ফ্রুগ-পে-মা-ব্ক্রা-শিস ১৭৯৮ খ্রিষ্টাব্দে তিব্বতের খামস অঞ্চলের রুদাম উপত্যকার ত্শোং-দ্পোন () নামক স্থানে জন্মগ্রহণ করেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারে ঙ্গেস-দোন-ব্স্তান-'দ্জিন-ব্জাং-পো (), 'জিগ্স-মেদ-'ফ্রিন-লাস-'ওদ-জের (), 'জিগ্স-মেদ-র্গ্যাল-বা'ই-ম্যু-গু (), পে-মা-গ্সাং-স্ঙ্গাগ্স-ব্স্তান-'দ্জিন (), মি-'গ্যুর-নাম-ম্খা'ই-র্দো-র্জে () প্রভৃতি বিখ্যাত অবতারী লামাদের নিকট শিক্ষালাভ করেন। তিনি রিগ-'দ্জিন-ব্জাং-পো () নামক মিন্দ্রোলিং বৌদ্ধবিহারের তৎকালীন প্রধানের নিকট ভিক্ষুর শপথ লাভ করেন। ১৮৪৮ খ্রিষ্টাব্দে র্গ্যাল-স্রাস-গ্ঝান-ফান-ম্থা'-য়াস-'ওদ-জের () নামক বৌদ্ধ লামা র্দ্জোগ্স-ছেন বৌদ্ধবিহারে শ্রী সিংহ মহাবিদ্যালয় প্রতিষ্ঠা করলে তিনি এই মহাবিদ্যালয়ের প্রথম প্রধানের দায়িত্ব গ্রহণ করেন। এই মহাবিদ্যালয়ের পরবর্তী প্রধানেরা তাঁর অন্যতম শিষ্য ছিলেন।
জগডুমুর
জগডুমুর বা যজ্ঞডুমুর গাছের বৈজ্ঞানিক নাম "Ficus racemosa" বা "Ficus glomerata" যা Moraceae পরিবারভুক্ত। একে ইংরেজিতে 'Cluster Fig Tree', 'Indian Fig Tree' বা 'Goolar (Gular) Fig' বলা হয়। এর আদি নিবাস ভারতীয় উপমহাদেশ, দক্ষিণ-পূর্ব এশিয়া, মালয়েশিয়া এবং অস্ট্রেলিয়া। এর ফল গাছের কান্ডে থোকায় থোকায় হয়। এটি প্রধানতঃ বন্য পশু পাখির খাদ্য। উত্তর অস্ট্রেলিয়াতে এই গাছ প্রজাপতির খাদ্য হিসেবে লাগানো হয়।